ශ්‍රී ලංකාවේ පළමු නවසීලන්ත මහ කොමසාරිස් මයිකල් එඩ්වඩ් ඇපල්ටන් අග්‍රාමාත්‍ය මහින්ද රාජපක්ෂ හමු වී තිබෙනවා.අග්‍රාමාත්‍ය කාර්යාලය සඳහන් කළේ ඊයේ පස්වරුවේ අරලිය ගහ මන්දිරයේ දී මෙම හමුව සිදු වූ බවයි.දෙරට අතර සහයෝගිතාව ඉදිරියටත් වර්ධනය කිරීමට ඇති කැමැත්ත අග්‍රාමාත්‍යවරයා හමුවේ ප්‍රකාශ කර සිටි මහ කොමසාරිස්වරයා, ශ්‍රී ලංකාවේ කිරි නිෂ්පාදනයට තාක්ෂණික දැනුම ලබා දීමට ද කැමැත්ත පළ කර තිබෙනවා.මිත්‍රශීලී රටක් ලෙස නවසීලන්ත රජය සමඟ ඉදිරියේදීත් සහයෝගයෙන් කටයුතු කිරීමට ශ්‍රී ලංකා රජය කැප වෙන බවට යි අග්‍රාමාත්‍ය මහින්ද රාජපක්ෂ මහකොමසාරිස් වරයාට දැනුම් දී ඇත්තේ.